Svetový kongres esperanta

Svetový kongres esperanta (, skratka UK) je medzinárodné esperantské stretnutie s najdlhšou tradíciou. Je označovaný za najväčšiu ročnú manifestáciu esperantského hnutia. Prebiehajú každoročne od roku 1905, s výnimkou prvej a druhej svetovej vojny. Od 20. rokov 20. storočia ich organizuje Svetový esperantský zväz (UEA).

Kongresy sa organizujú každý rok na inom mieste a navštevuje ich v priemere 2000 účastníkov (od druhej svetovej vojny sa toto číslo pohybuje medzi 800 a 6000, v závislosti na mieste konania). Priemerný počet zastúpených krajín je 60. V rámci svetových kongresov i nezávisle od nich sa tiež organizujú výročné stretnutie niektorých odborných organizácií esperantistov, ktoré navštevujú rádovo stovky účastníkov. Svetový kongres sa zvyčajne koná v poslednom júlovom alebo prvom augustovom týždni a začína aj končí v sobotu (celkom teda trvá 8 dní).

V roku 2016 sa 101. svetový kongres esperanta uskutočnil v Nitre.

 História 

 Prvý kongres 
Prvý esperantský kongres sa konal od 5. do 13. augusta 1905 v Boulogne-sur-Mer vo Francúzsku. Prihlásených bolo 688 účastníkov z 20 krajín vrátane zakladateľa jazyka Ludwika Lejzera Zamenhofa. Kongres mal neobyčajný úspech. Boli vyriešené dôležité problémy, ako deklarácia o esperante, bol založený Jazykový výbor a Organizačný výbor. Účastníkmi kongresu bola prijatá Boulonská deklarácia definujúca princípy esperantizmu.

 Ďalší vývoj 
Úspešný výsledok kongresu položil základy k rozsiahlemu rozkvetu hnutia. Nasledovali ďalšie kongresy. V roku 1906 v Ženeve, v roku 1907 v Cambridge, v roku 1908 v Drážďanoch. 10. kongres v Paríži sa nekonal, pretože vypukla vojna. Na tento kongres sa prihlásilo takmer 4000 ľudí. Hlavným vedúcim hnutia vo Francúzsku sa stal Louis de Beaufront (1855 až 1932). Bol autorom úspešných učebníc, vydavateľom časopisu L'Espérantiste, vtedajšieho najlepšieho, najzaujímavejšieho a najúčinnejšieho orgánu hnutia. Beaufront založil Spoločnosť pre propagáciu esperanta, dokázal priniesť do hnutia vplyvné osobnosti, autority, podporovateľov i zväzy. Pri propagácii Beaufront dôsledne užíval moderných reklamných metód, veľmi autoritatívne aj diktátorsky prerokúval otázky jazykové a organizačné, veľmi dôrazne bojoval proti akýmkoľvek reformám. V roku 1907 však anonymne predložil svoj projekt reforiem v esperante pod pseudonymom Ido a tak sa stal hlavným vedúcim samostatného idistického hnutia.

 Dnešný stav 
Aj v súčasnosti sú každoročne usporadúvané svetové kongresy ako manifestácia esperantského hnutia. Vedenie UEA rozhoduje o mieste a čase na základe prijatých návrhov a po rokovaniach s príslušnou krajinou. Pozvanie musí podoprieť štátna alebo mestská inštancia alebo iná významná organizácia. Kongres trvá osem dní - od soboty do soboty. Hlavné časti kongresu sú: zoznamovací večer, slávnostné otvorenie, výročné schôdze, zasadnutia sekcií, zasadnutie výboru UEA, umelecké večery, kultúrne večery, kongresová univerzita, divadelné predstavenia, medzinárodný ples, návšteva mesta, zájazdy, prijatie účastníkov na radnici, prijatie zástupcov na veľvyslanectvách atď. Otvorenia sú impozantne slávnostné, zúčastňujú sa ich oficiálni zástupcovia mnohých štátov, zvyčajne veľvyslanci, zvláštne splnomocnenci, ministri a podobne. Tieto kongresy sa usporadúvajú vždy pod záštitou hlavy štátu alebo predsedu vlády príslušnej krajiny.

 Zoznam kongresov 
 Rok  Mesto  Krajina  Početúčastníkov 2026  Graz  Rakúsko  2025  Brno  Česko  1132 2024  Arusha  Tanzánia  854 2023  Turín  Taliansko  1318 2022  Montreál  Kanada  859 2021  Virtuálny Kongres Esperanta  Internet  2020  Virtuálny Kongres Esperanta  Internet  1860 2019  Lahti  Fínsko  917 2018  Lisabon  Portugalsko  1567 2017  Soul  Južná Kórea  1173 2016  Nitra  Slovensko  1252 prihlásených 2015  Lille  Francúzsko  2698 2014  Buenos Aires  Argentína  706 2013  Reykjavík  Island  1034 2012  Hanoj  Vietnam  866 2011  Kodaň  Dánsko  1458 2010  Havana  Kuba  1002 2009  Białystok  Poľsko  1860 2008  Rotterdam  Holandsko  1845 2007  Jokohama  Japonsko  1901 2006  Florencia  Taliansko  2209 2005  Vilnius  Litva  2235 2004  Peking  Čína  2031 2003  Göteborg  Švédsko  1791 2002  Fortaleza  Brazília  1484 2001  Záhreb  Chorvátsko  1691 2000  Tel Aviv-Jafo  Izrael  1212 1999  Berlín  Nemecko  2712 1998  Montpellier  Francúzsko  3133 1997  Adelaide  Austrália  1224 1996  Praha  Česko  2972 1995  Tampere  Fínsko  2443 1994  Soul  Južná Kórea  1776 1993  Valencia  Španielsko  1863 1992  Viedeň  Rakúsko  3033 1991  Bergen  Nórsko  2400 1990  Havana  Kuba  1617 1989  Brighton  Spojené kráľovstvo  2280 1988  Rotterdam  Holandsko  2321 1987  Varšava  Poľsko  5946 1986  Peking  Čína  2482 1985  Augsburg  Nemecko  2311 1984  Vancouver  Kanada  802 1983  Budapešť  Maďarsko  4834 1982  Antverpy  Belgicko  1899 1981  Brazília  Brazília  1749 1980  Štokholm  Švédsko  1807 1979  Luzern  Švajčiarsko  1630 1978  Varna  Bulharsko  4414 1977  Reykjavík  Island  1199 1976  Atény  Grécko  1266 1975  Kodaň  Dansko  1227 1974  Hamburg  Nemecko  1651 1973  Belehrad  Juhoslávia  1638 1972  Portland  USA  923 1971  Londýn  Spojené kráľovstvo  2071 1970  Viedeň  Rakúsko  1987 1969  Helsinki  Fínsko  1857 1968  Madrid  Španielsko  1769 1967  Rotterdam  Holandsko  1265 1966  Budapešť  Maďarsko  3975 1965  Tokio  Japonsko  1710 1964  Haag  Holandsko  2512 1963  Sofia  Bulharsko  3472 1962  Kodaň  Dansko  1550 1961  Harrogate  Spojené kráľovstvo  1646 1960  Brusel  Belgicko  1930 1959  Varšava  Poľsko  3256 1958  Mainz  Nemecko  2021 1957  Marseille  Francúzsko  1468 1956  Kodaň  Dánsko  2200 1955  Bologna  Taliansko  1687 1954  Haarlem  Holandsko  2353 1953  Záhreb  Juhoslávia  1760 1952  Oslo  Nórsko  1614 1951  Mníchov  Nemecko  2040 1950  Paríž  Francúzsko  2325 1949  Bournemouth  Spojené kráľovstvo  1534 1948  Malmö  Švédsko  1761 1947  Bern  Švajčiarsko  1370 2. svetová vojna 1939  Bern  Švajčiarsko  765 1938  Londýn  Spojené kráľovstvo  1602 1937  Varšava  Poľsko  1120 1936  Viedeň  Rakúsko  854 1935  Rím  Taliansko  1442 1934  Štokholm  Švédsko  2042 1933  Kolín nad Rýnom  Nemecko  950 1932  Paríž  Francúzsko  1650 1931  Krakov  Poľsko  900 1930  Oxford  Spojené kráľovstvo  1211 1929  Budapešť  Maďarsko  1200 1928  Antverpy  Belgicko  1494 1927  Gdansk  Slobodné mesto Gdansk  905 1926  Edinburgh  Spojené kráľovstvo  960 1925  Ženeva  Švajčiarsko  953 1924  Viedeň  Rakúsko  3400 1923  Norimberg  Nemecko  4963 1922  Helsinki  Fínsko  850 1921  Praha  Česko-Slovensko  2561 1920  Haag  Holandsko  408 1. svetová vojna 1915  San Francisco  USA  163 1914  Paríž  Francúzsko  3739 prihlásených (zrušený kvôli1. svetovej vojne) 1913  Bern  Švajčiarsko  1203 1912  Krakov  Poľsko  1000 1911  Antverpy  Belgicko  1800 1910  Washington D.C.  USA  357 1909  Barcelona  Španielsko  1500 1908  Drážďany  Nemecko  1500 1907  Cambridge  Spojené kráľovstvo  1317 1906  Ženeva  Švajčiarsko  1200 1905  Boulogne-sur-Mer  Francúzsko  688

 Referencie 

 Pozri aj 
 Svetový esperantský zväz (UEA) - organizátor
 Medzinárodný mládežnícky kongres (IJK)

 Iné projekty 

 Externé odkazy 
 Zoznam Svetových kongresov esperanta

 Zdroj 

Kategória:Esperantské stretnutia
Kategória:Dejiny esperanta